CELEX: 32011R0193
Language: lv
Date: 2011-02-28 00:00:00
Title: Komisijas Regula (ES) Nr. 193/2011 ( 2011. gada 28. februāris ), ar ko īsteno Eiropas Parlamenta un Padomes Regulu (EK) Nr. 1445/2007 attiecībā uz kvalitātes kontroles sistēmu pirktspējas paritātēm  Dokuments attiecas uz EEZ

1.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 56/1
            
         KOMISIJAS REGULA (ES) Nr. 193/2011
   (2011. gada 28. februāris),
   ar ko īsteno Eiropas Parlamenta un Padomes Regulu (EK) Nr. 1445/2007 attiecībā uz kvalitātes kontroles sistēmu pirktspējas paritātēm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 11. decembra Regulu (EK) Nr. 1445/2007, ar ko paredz kopējus noteikumus, lai sniegtu pamatinformāciju par pirktspējas paritātēm un lai tās aprēķinātu un izplatītu (1), un jo īpaši tās 7. panta 4. punktu,
   tā kā:
   
               (1)
            
            
               Regulā (EK) Nr. 1445/2007 paredzēti kopīgi noteikumi pamatinformācijas sniegšanai par pirktspējas paritātēm un šo paritāšu aprēķināšanu un izplatīšanu.
            
         
               (2)
            
            
               Tās pamatinformācijas minimālie kvalitātes standarti, kuru iesniedz dalībvalstis, cenu apsekojumu rezultātu apstiprināšanas minimālie kvalitātes standarti un ziņošanas un novērtēšanas prasības ir norādītas Regulas (EK) Nr. 1445/2007 I pielikuma 5. iedaļā.
            
         
               (3)
            
            
               Ir precīzāk jānosaka kopējie kvalitātes kritēriji un kvalitātes ziņojumu struktūra.
            
         
               (4)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Regulā (EK) Nr. 1445/2007 paredzētie kopējie kvalitātes kritēriji un kvalitātes ziņojumu struktūra attiecībā uz pirktspējas paritātēm ir izklāstīti šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. februārī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 336, 20.12.2007., 1. lpp.
   
      PIELIKUMS
      
         Kopējie kvalitātes kritēriji un kvalitātes ziņojumu struktūra
      
      1.   
            Eurostat PPP aprēķināšanā izmantoto avotu un metožu apraksts (“PPP apraksts”)
      
      Lai izpildītu Regulas (EK) Nr. 1445/2007 I pielikuma 5.3.1. punktā noteiktās prasības, katra dalībvalsts iesniedz Eurostat PPP aprēķināšanā izmantoto avotu un metožu aprakstu (turpmāk “PPP apraksts”).
      
         PPP apraksta struktūras pamatā ir šādi dažādi pamatinformācijas posteņi saskaņā ar Regulu (EK) Nr. 1445/2007:
      1.   PPP darba organizēšana valstī un pamatinformācija
      2.   Patēriņa preces un pakalpojumi
      2.1.   Patēriņa preču cenu apsekojumi
      
                  —
               
               
                  Ietver informāciju par apsekojumu organizēšanu, izlasi, reprezentativitāti, validāciju, laika un telpiskajiem korekcijas koeficientiem.
               
            2.2.   Mājokļu pakalpojumi
      
                  —
               
               
                  Ietver informāciju par datu avotiem un to kvalitāti, atbilstību definīcijām, visām veiktajām korekcijām.
               
            3.   Valsts pārvaldes pakalpojumi (tikai algu apsekojums)
      
                  —
               
               
                  Ietver informāciju par datu avotiem un to kvalitāti, atbilstību definīcijām, visām veiktajām korekcijām.
               
            4.   Kapitālpreces un pakalpojumi
      4.1.   Ražošanas līdzekļi
      
                  —
               
               
                  Ietver informāciju par apsekojuma organizēšanu, izlasi, reprezentativitāti, apstiprināšanu.
               
            4.2.   Būvniecība
      
                  —
               
               
                  Ietver informāciju par apsekojuma organizēšanu, datu avotiem un to kvalitāti, reprezentativitāti, apstiprināšanu.
               
            5.   IKP galapatēriņa izdevumi
      
                  —
               
               
                  Ietver informāciju par datu avotiem un to kvalitāti, atbilstību definīcijām, visām veiktajām korekcijām.
               
            Ja mainījušies iepriekšējā gadā izmantotie avoti un metodes, katru gadu janvārī katra dalībvalsts iesniedz atjauninātu PPP aprakstu.
      2.   Ziņojumi par patēriņa preču cenu apsekojumiem
      
      Lai izpildītu Regulas (EK) Nr. 1445/2007 I pielikuma 5.3.3. punktā noteiktās prasības, katra dalībvalsts iesniedz ziņojumu par katru patēriņa preču cenu apsekojumu. Ziņojuma struktūra ir šāda:
      
                  1.
               
               
                  Priekšapsekojums
               
            
                  2.
               
               
                  Cenu vākšana
               
            
                  3.
               
               
                  Validācija valsts iekšienē
               
            
                  4.
               
               
                  Starpvalstu validācija
               
            Ziņojumi par apsekojumiem ietver informāciju, kas papildina PPP aprakstos sniegto informāciju.
      3.   Kvalitātes kritēriji
      
      Kritēriji, ko izmanto, lai novērtētu sniegtās pamatinformācijas kvalitāti, ir noteikti Eiropas Parlamenta un Padomes 2009. gada 11. marta Regulas (EK) Nr. 223/2009 par Eiropas statistiku (1) 12. pantā apvienojumā ar Regulas (EK) Nr. 1445/2007 I pielikuma 5. iedaļā noteiktajiem minimālajiem standartiem.
      
         (1)  OV L 87, 31.3.2009., 164. lpp.